Μεταμόρφωση Αττικής

Η Μεταμόρφωση (γνωστή και ως Κουκουβάουνες) είναι πόλη αλλά και ομώνυμος δήμος του βορείου τομέα της Αθήνας, στους πρόποδες της Πάρνηθας, ο οποίος εξυπηρετείται συγκοινωνιακά κυρίως μέσω της εθνικής οδού Αθηνών-Λαμίας, της Αττικής οδού και μέσω προαστιακού σιδηρόδρομου. Διοικητικά υπάγεται στην Περιφέρεια Αττικής - Περιφερειακή Ενότητα Βορείου Τομέα Αθηνών. Εκκλησιαστικά, ανήκει στην Ιερά Μητρόπολη Κηφισίας, Αμαρουσίου, Ωρωπού και Μαραθώνος.Η Ιερά Μητρόπολη Κηφισίας, Αμαρουσίου, Ωρωπού και Μαραθώνος έχει έδρα την Κηφισιά

Η Μεταμόρφωση είναι μια όμορφη και ήσυχη περιοχή στα βόρεια προάστια της Αθήνας, που προσφέρει έναν εξαιρετικό συνδυασμό ηρεμίας και πρασίνου. Διαθέτει πολλούς χώρους πρασίνου, πάρκα και δενδροφυτεμένους δρόμους, δημιουργώντας μια φιλική και ευχάριστη ατμόσφαιρα για κατοίκους και επισκέπτες. 

Η παλαιότερη ονομασία Κουκουβάουνες, που άλλαξε στις 17 Ιανουαρίου του 1957 σε Μεταμόρφωση, παραμένει ευρέως διαδεδομένη, ιδιαίτερα από τους γηραιότερους κατοίκους της πόλης. 

Κατά την αρχαιότητα, στην θέση της σημερινής Μεταμόρφωσης βρισκόταν ο αρχαίος Δήμος Συπαληττού.
Χαρακτηριστικά
Η Μεταμόρφωση βρίσκεται νότια της Κηφισιάς και απέχει 12 χιλιόμετρα από το κέντρο της Αθήνας. Είναι έκτασης 9 τετραγωνικών χιλιομέτρων. Αρχικά υπαγόταν διοικητικά στον Δήμο της Αθήνας, έως το 1934. Από το 1934 έως και το 1971 αναγνωρίστηκε ως αυτόνομη Κοινότητα Μεταμορφώσεως, για να προαχθεί τελικά σε Δήμο Μεταμορφώσεως το έτος 1972. Έχει μέσο υψόμετρο 200 μέτρα.

Η γειτονιά ξεχωρίζει για τη χαμηλή δόμηση, τις άνετες πλατείες και τις όμορφα διαμορφωμένες γειτονιές που επιτρέπουν έναν ποιοτικό τρόπο ζωής. Τα πάρκα και οι παιδικές χαρές είναι προσεγμένα, προσφέροντας ευκαιρίες για χαλάρωση, άθληση και οικογενειακές δραστηριότητες.

Η πρόσβαση είναι εύκολη, με κεντρικούς δρόμους και συγκοινωνίες που συνδέουν τη Μεταμόρφωση με το κέντρο της Αθήνας και άλλες περιοχές. Παράλληλα, η περιοχή διατηρεί την αίσθηση της γειτονιάς, με ήσυχους δρόμους και ποιοτικές κατοικίες.

Αποτελούσε κατά το παρελθόν φημισμένο τόπο αναψυχής των Αθηναίων, τόσο λόγω του καλού της κλίματος, αλλά και λόγω των πολλών ταβερνών που υπήρχαν στην περιοχή, που ήταν τότε ένα γραφικό χωριό στην εξοχή της Αθήνας. Σήμερα, έχει εξελιχθεί σε ένα ολοκληρωμένο σύγχρονο Δήμο, με εμπορικά μαγαζιά, πολλά πάρκα και πλατείες, αθλητικές εγκαταστάσεις. Πρόσφατα απέκτησε και δεύτερο Λύκειο.

Συγκοινωνίες
Διασχίζεται από διάφορες γραμμές λεωφορείων που τη συνδέουν με τις γραμμές ΗΣΑΠ Ηρακλείου, Αμαρουσίου και Κηφισιάς ή με το κέντρο της Αθήνας, όπως το Β9. Στον δήμο λειτουργεί και Δημοτική Συγκοινωνία. 

Επίσης, εξυπηρετείται μέσω του ομώνυμου σταθμού του Προαστιακού Σιδηροδρόμου.

Φωτογραφικό υλικό

Αθλητισμός
Στην Μεταμόρφωση εδρεύουν τα παρακάτω σωματεία: 
+ΣωματείοΑθλήματαΊδρυσηΑ.Ε. ΜεταμόρφωσηςΠοδόσφαιρο2006Α.Σ. Ατρόμητος ΜεταμόρφωσηςΠοδόσφαιρο2016Γ.Α.Ο. ΚουκουβάουνωνΚαλαθοσφαίριση 1985Α.Π.Σ. Αετός ΜεταμόρφωσηςΚαλαθοσφαίριση / Πετοσφαίριση1991Α.Ο. Δεξαμενής ΜεταμόρφωσηςΠετοσφαίριση1987

 Συγχωνεύσεις 
Η Α.Ε. Μεταμόρφωσης ιδρύθηκε το 2006 μετά την συγχώνευση του Α.Ο. Κουκουβαούνων και του Α.Ο. Καναπίτσας. 

Ο Α.Σ. Ατρόμητος Μεταμόρφωσης ιδρύθηκε το 2016 από την απορρόφηση του Α.Ο. Νέας Ζωής Μεταμόρφωσης από την ακαδημία ποδοσφαίρου Ατρόμητος Μεταμόρφωσης.

Παραπομπές

Εξωτερικοί σύνδεσμοι

https://www.edisorama.gr/Τοπική εφημερίδα.
https://www.kathimerini.gr/society/562209442/elstat-ta-apotelesmata-tis-apografis-toy-nomimoy-plithysmoy-stin-ellada/

Κατηγορία:Μεταμόρφωση Αττικής
Κατηγορία:Βόρειος Τομέας Αθηνών
Κατηγορία:Δήμοι της Περιφέρειας Αττικής